Source: http://docplayer.fi/1859791-Etela-pohjanmaan-maakuntakaava-vaihekaava-i-tuulivoima-kaavaselostus.html
Timestamp: 2017-08-20 00:38:15+00:00
Document Index: 16882336

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Etelä-Pohjanmaan maakuntakaava: Vaihekaava I - Tuulivoima, kaavaselostus - PDF
Download "Etelä-Pohjanmaan maakuntakaava: Vaihekaava I - Tuulivoima, kaavaselostus"
1 Etelä-Pohjanmaan maakuntakaava: Ehdotus
2 Etelä-Pohjanmaan maakuntakaava: Vaihekaava I - Tuulivoima, kaavaselostus Sarja A:37 ISBN (nide) ISBN (verkkojulkaisu) ISSN X 2
3 1. JOHDANTO ETELÄ-POHJANMAAN MAAKUNNAN NYKYTILA Etelä-Pohjanmaa on soiden, metsien ja peltojen maakunta Maakunnan väestön ja elinkeinojen kehitys on vakaalla pohjalla Suuri riippuvuus fossiilisista polttoaineista ja tuontienergiasta leimaa maakunnan energiasektoria KAAVAN TAVOITTEET JA ESILLÄ OLLEET VAIHTOEHDOT Tavoitteena tuulivoiman tuotannon mahdollistava maakuntakaava Tarkastelun pohjaksi määriteltiin kolme vaihtoehtoa MAAKUNTAKAAVA SUHTEUTUU MUUHUN SUUNNITTELUUN Maakunnallinen suunnittelu on luonteeltaan yhteen sovittavaa Maankäyttö- ja rakennuslaki sekä valtakunnalliset alueidenkäyttötavoitteet ohjaavat tuulivoiman tuotantoa Maakuntastrategia kannustaa energiatehokkuuteen ja uusiutuvan energian käyttöön Etelä-Pohjanmaan kokonaismaakuntakaava 2005 ei ota kantaa tuulivoimaan Tuulivoimayleiskaavojen ja maakuntakaavan vuorovaikutus KAAVAN PERUSTEENA OLEVAT SELVITYKSET Maakunnallinen tuulivoimaselvitys muodostaa kaavan tärkeimmän lähtöaineiston Erillisselvitysten avulla lisätietoa kaavan vaikutuksista Hankekohtaiset selvitykset täydentävät maakuntakaavaa Tuulivoimalat voivat heikentää läheisten Natura -alueiden luontoarvoja KAAVAPROSESSIN KULKU Kaavaprosessin vaiheet ja aikataulu Osallistumista ja vuorovaikutusta monella eri tasolla Maakuntakaavasta on tiedotettu säännöllisesti Yhteenveto kaavoituksen eri vaiheissa esitetyistä mielipiteistä ja selvitys siitä, miten ne on otettu huomioon MAAKUNTAKAAVAN KUVAUS Kaavaratkaisu nostaa Etelä-Pohjanmaan sähköntuotannon suhteen omavaraiseksi Kaavamerkinnät ja -määräykset Maakuntakaavan oikeusvaikutukset MAAKUNTAKAAVAN VAIKUTUKSET Vaikutusten arvioinnin kuvaus Kaava toteuttaa maakuntastrategian tavoitteita Vaikutukset ulottuvat Keski-Suomen, Pohjanmaan ja Satakunnan maakuntiin Alue- ja yhdyskuntarakenteeseen ja liikenteeseen vähäisiä vaikutuksia Arvokkaat luontotyypit, linnusto ja uhanalaiset eläimet otettava huomioon Tuulivoimaloiden rakentaminen voi vaikuttaa pohjavesiesiintymiin Neljällä tuulivoima-alueella mahdollisia vaikutuksia läheisiin Natura-alueisiin Tuulivoimalat luovat uutta maisemakuvaa Vaikutukset virkistykseen Vaikutukset aluetalouteen Vaikutukset energiataseeseen Vaikutukset asukkaisiin ja yhteisöihin Kaavan kokonaisvaikutukset
4 9. KAAVAN TOTEUTUMISTA JA VAIKUTUKSIA SEURATAAN VIRANOMAISTEN YHTEISTYÖNÄ LIITTEET Liite 1. Maakuntakaavan osoittamien tuulivoimapuiston alueiden sähkönsiirron yhteystarpeet Liite 2. Kaavan osoittamilla tuulivoima-alueilla havaitut huomionarvoiset lajit
5 1. JOHDANTO Tässä kaavaselostuksessa kerrotaan Etelä-Pohjanmaan 1. vaihemaakuntakaavan laadinnasta, sisällöstä ja vaikutuksista ympäristöön. Maakuntakaava on osa maakunnallista suunnittelujärjestelmää, johon sen lisäksi kuuluvat maakuntasuunnitelma ja aluekehitystä ohjaava maakuntaohjelma. Nyt käsillä oleva maakuntakaava täydentää edellistä, vuonna 2005 vahvistettua kokonaismaakuntakaavaa osoittamalla maakunnalliset tuulivoiman tuotantoon soveltuvat alueet. Tarve tuulivoiman kaavoittamiselle on kasvanut johtuen kansallisesta energiapolitiikasta, joka on herättänyt suuren kiinnostuksen tuulivoimarakentamista kohtaan maassamme. Rakentamisen ohjaamisessa maakuntakaavoituksella on suuri merkitys, koska Etelä-Pohjanmaalla ei ole aikaisemmin kaavoitettu tuulivoima-alueita. Lisäksi tavoitteeksi asetettu tuulivoiman tuotannon keskittäminen suuriin yksiköihin edellyttää maakuntakaavatasoista tarkastelua ja arviointia. Maakuntakaavalla ratkaistaan tuulivoima-alueiden yleispiirteinen koko ja sijainti. Investoinnit edellyttävät kuitenkin aina yksityiskohtaista suunnittelua, kaavoitusta ja lupamenettelyä. Maakuntakaavan tavoitteena on tukea Etelä-Pohjanmaan kehittymistä merkittäväksi tuulivoiman tuotantoalueeksi. Tähän on kannustanut myös useiden yritysten maakunnassa käynnistämät tuulivoimahankkeet. Tulevaisuudessa eteläpohjalaisella tuulivoiman tuotannolla tulee olemaan merkittävä rooli maakunnan ja koko maan energiahuollon kannalta. Alueisiin sisältyy myös suuria taloudellisia arvoja ja odotuksia. Tuulipuistot voivat muodostaa jatkossa merkittävän paikallis- ja aluetaloudellisen tulonlähteen. Samalla niillä on myös merkittäviä luontoon ja ihmiseen kohdistuvia ulkoisvaikutuksia. Maakuntakaava pyrkii sovittamaan yhteen taloudelliset, kulttuuriset ja ympäristöarvot. Kaavan valmistelu aloitettiin maakuntahallituksen vireillepanopäätöksellä Kaavaluonnos asetettiin nähtäville Maakuntahallitus päätti asettaa kaavaehdotuksen nähtäville Maakuntavaltuusto hyväksyi kaavaehdotuksen lähetettäväksi Ympäristöministeriöön vahvistusta varten xx.xx Maakuntakaava vahvistettiin xx.xx.xx. Etelä-Pohjanmaan I vaihemaakuntakaavan laatimisesta on vastannut aluesuunnittelutiimi maakuntajohtaja Asko Peltolan johdolla. Kaavan laadintaan ovat sen eri vaiheissa osallistuneet maankäytön suunnittelija Markus Erkkilä, va maakuntasuunnittelija Jaakko Heikkilä, maakuntasuunnittelija Timo Lakso, maankäytön suunnittelija Jarno Leppäkangas, maakuntainsinööri Jorma Ollila, maankäytön suunnittelija Katriina Peltonen, neuvotteleva virkamies Seppo Rinta-Hoiska ja suunnittelujohtaja Antti Saartenoja. allekirjoitus 1 allekirjoitus 2 allekirjoitus 3 allekirjoitus 4 Kai Pöntinen Lasse Anttila Asko Peltola Antti Saartenoja Maakuntavaltuuston Maakuntahallituksen Maakuntajohtaja Suunnittelujohtaja puheenjohtaja puheenjohtaja 5
6 2. ETELÄ-POHJANMAAN MAAKUNNAN NYKYTILA 2.1. Etelä-Pohjanmaa on soiden, metsien ja peltojen maakunta Maakuntakaava kohdistuu koko Etelä-Pohjanmaan maakuntaan (Kuva 1). Etelä-Pohjanmaa rajoittuu pohjoisessa Keski-Pohjanmaan, idässä Keski-Suomen, etelässä Pirkanmaan ja Satakunnan sekä lännessä Pohjanmaan maakuntaan. Nämä maakunnat ovat osittain maakuntakaavan vaikutusalueella. Etelä-Pohjanmaa jakautuu maisemamaantieteellisesti leveiden jokilaaksojen, peltotasankojen sekä metsäisten ja soisten lakeuksien alueeseen, joka vaihtuu itään ja etelään päin mentäessä metsien ja soiden hallitsemaksi Suomenselän vedenjakajaseuduksi. Alavimmillaan jokilaaksot laskeutuvat noin metriin merenpinnasta, kun Suomenselän korkeimmilla kohdilla absoluuttinen korkeus ylittää paikoin 200 metriä. Erityisen selvästi erottuvat ns. jäännösvuoret, kuten Lapuan Simpsiö, jotka kohoavat jopa 100 metriä ympäristöään korkeammalle. 1,2 Pelto- ja suomaisemat vallitsevat Etelä-Pohjanmaan maisemankuvaa: maakunnan pinta-alasta noin 23 % on peltoa ja 27 % suopohjaista maata. Maakunnan suoluontoa luonnehtivat karut, harvapuustoiset tai puuttomat keidassuot. Maa- ja metsätalous, sekä muu maankäyttö on merkittävästi muuttanut maakunnan luontoa. Etelä-Pohjanmaan metsien kokonaispinta-ala on vähän yli miljoona ha. 3 Metsämaisema on suurelta osin pienialaista ja pirstoutunutta. Laajoja yhtenäisiä luonnonympäristöjä edustavat lähinnä Satakunnan rajalle sijoittuvat Kauhanevan ja Lauhavuoren kansallispuistot sekä maakunnan itäosien suojelu- ja metsäalueet. Luonnon- ja asutusmaantieteellisesti Etelä-Pohjanmaan maakunta muodostaa länsi-luoteeseen, Pohjanmaan maakunnan suuntaan avautuvan yhtenäisen alueen, jossa jokilaaksot, peltoaukeat ja asutus jatkuvat lähes katkeamattomina nauhoina Pohjanlahteen saakka. Siten myös maakuntakaavan vaikutukset ulottuvat selvimmin juuri rannikon suuntaan. Suomenselän vedenjakajaseutu laajoine harvaan asuttuine suo- ja metsämaineen erottaa Etelä-Pohjanmaan selvemmin itäisistä ja eteläisistä naapureistaan. Pohjoisen suuntaan tärkeimpänä kosketuspintana ja väylänä toimii Ähtävänjoen vesistöalue. Etelä-Pohjanmaan asutus noudattelee pääosin jonomaisina muodostelmina keskeisiä jokilaaksoja, joskin asutuksen rungoksi on muodostunut muita alueita nopeammin kasvaneiden keskustaajamien helminauhamainen rakenne. Karuilla vedenjakajamailla ja Suomenselän mäkimailla asutus on ollut jo alkujaan harvaa. Samalla kylä- ja haja-asutus on muuttoliikkeen ja väestön ikääntymisen 1 Alalammi, Pentti (toim.) Suomen kartasto 350. Maisemat, asuinympäristöt. Maanmittaushallitus ja Suomen maantieteellinen seura. 2 Väre, Piia (1998). Metsäluonto lakeudelta larvamaille. Uudistuvan metsätalouden haasteet Etelä-Pohjanmaalla. Länsi-Suomen ympäristökeskus. Alueelliset ympäristöjulkaisut Valtakunnallinen metsien inventointi (VMI10) 6
7 seurauksena vähentynyt. Vesistöjen vähyydestä johtuen vapaa-ajan asuntojen määrä on selvästi maan keskimääräistä tasoa pienempi. Kuva 1. Etelä-Pohjanmaan maakuntakaavan kaava-alue ja sen vaikutusalueella olevat maakunnat. Hallinnollisesti maakunta jakautui vuonna 2014 yhteensä 18 kuntaan, joista Tilastokeskuksen kuntajaotuksen mukaan 13 luokiteltiin maaseutumaisiksi, neljä taajaan asutuksi ja yksi kaupunkimaiseksi (taulukko 1). Maaseutumaisuus ja maatalousmaisemat ovat siten alueelle leimaa-antavia piirteitä. Etelä-Pohjanmaan kuntien mediaaniväkiluku on vähän yli asukasta Maakunnan väestön ja elinkeinojen kehitys on vakaalla pohjalla Viime vuosina Etelä-Pohjanmaan asukasluku on vakiintunut noin henkeen, joskin alueen sisäiset erot väestökehityksessä ovat olleet suuria. Väestö on jatkanut keskittymistään alueelle, jonka ydin muodostuu Ilmajoen, Seinäjoen ja Lapuan keskustaajamista sekä niiden lähitaajamista (kuva 2). Laajimmillaan ydinalue kattaa lähes 100 kilometrin mittaisen Kauhajoelta Kauhavalle jatkuvan taajamien ketjun. Muita asutuksen painopistealueita ovat Lappajärven ympäristö sekä Lapualta Kuortaneelle ja Alavudelle ulottuva Lapuanjokilaakson nauha-asutus. Maakunnan keskuskaupunki, Seinäjoki kattaa noin asukkaallaan 30 prosenttia koko maakunnan väestöstä. 7
8 Tilastokeskuksen syyskuussa 2009 julkaistun väestöennusteen mukaan Etelä-Pohjanmaan väkiluku tulisi kasvamaan vuoteen 2030 mennessä noin hengellä lähestyen asukkaan rajaa. Ennusteen mukaan yksittäisistä kunnista väestö kasvaisi lähinnä Seinäjoella (9 000 asukasta) ja sen lähikunnissa Ilmajoella ja Lapualla, molemmissa noin hengellä. Suurimpia menettäjiä olisivat maaseutukaupungit Alajärvi, Kauhajoki, Kauhava ja Kurikka joissa väestön vähenemäksi ennustetaan noin henkeä kussakin. Taulukko 1. Etelä-Pohjanmaan maakunnan kunnat, väkiluku 2013 ja kuntaluokitus 4. Nimi Väestö Kuntaluokitus Alajärvi maaseutumainen Alavus maaseutumainen Evijärvi maaseutumainen Ilmajoki taajaan asuttu Isojoki maaseutumainen Jalasjärvi maaseutumainen Karijoki maaseutumainen Kauhajoki taajaan asuttu Kauhava taajaan asuttu Kuortane maaseutumainen Kurikka taajaan asuttu Lappajärvi maaseutumainen Lapua taajaan asuttu Seinäjoki kaupunkimainen Soini maaseutumainen Teuva maaseutumainen Vimpeli maaseutumainen Ähtäri maaseutumainen Etelä-Pohjanmaa Elinkeinorakenteen osalta Etelä-Pohjanmaan työllinen väestö saa toimeentulonsa pääosin teollisuudesta ja rakentamisesta, kaupasta ja julkisista palveluista (taulukko 2). Maa- ja metsätalouden osuus työvoimasta on myös suhteellisen suuri, mikä heijastaa biotalouden vahvaa asemaa. Merkille pantavaa on energiasektorin alhainen työpaikkamäärä. Etelä-Pohjanmaan työttömyysaste on suhteellisen alhainen, vuonna 2012 keskimäärin 8,1 prosenttia. 5 Tilannetta varjostaa väestöllinen huoltosuhde, eli alle 15-vuotiaiden ja 65 vuotta täyttäneiden määrä 100 työikäistä kohden. Suhde oli vuonna 2010 Etelä-Savon jälkeen maan toiseksi korkein (58,5) 6. 4 Tilastokeskus, StatFin -tietokanta 5 Etelä-Pohjanmaan tulevaisuuden eväät (2014) 6 Väestörakenne 2010, Tilastokeskus 8
9 Taulukko 2. Etelä-Pohjanmaan työllisen työvoiman jakautuminen elinkeinoittain 2011 (Tilastokeskus). Toimiala työpaikat (2011) % kaikista työpaikoista Maatalous, metsätalous ja kalatalous ,2 Kaivostoiminta ja louhinta 363 0,5 Teollisuus Sähkö-, kaasu- ja lämpöhuolto, jäähdytysliiketoiminta 280 0,4 Vesihuolto, viemäri- ja jätevesihuolto, jätehuolto ja muu ympäristön puhtaanapito 298 0,4 Rakentaminen ,7 Tukku- ja vähittäiskauppa; moottoriajoneuvojen ja moottoripyörien korjaus ,5 Kuljetus ja varastointi ,5 Majoitus- ja ravitsemistoiminta ,8 Informaatio ja viestintä 986 1,2 Rahoitus- ja vakuutustoiminta ,3 Kiinteistöalan toiminta 582 0,7 Ammatillinen, tieteellinen ja tekninen toiminta Hallinto- ja tukipalvelutoiminta Julkinen hallinto ja maanpuolustus; pakollinen sosiaalivakuutus ,8 Koulutus ,1 Terveys- ja sosiaalipalvelut ,4 Taiteet, viihde ja virkistys 843 1,1 Muu palvelutoiminta ,8 Toimiala tuntematon ,5 Yhteensä Suuri riippuvuus fossiilisista polttoaineista ja tuontienergiasta leimaa maakunnan energiasektoria Vuonna 2014 valmistuneen Etelä-Pohjanmaan energia- ja ilmastostrategian mukaan maakunnassa kulutettiin vuonna 2010 energiaa yhteensä GWh. Energiasta 40 prosenttia kuluu kiinteistöjen lämmitykseen. Asukasta kohti laskettuna kulutus on 46 MWh, mikä on noin 30 % vähemmän kuin Suomessa keskimäärin. Etelä-Pohjanmaata voidaan siis pitää varsin energiatehokkaana maakuntana. Vähäisestä kulutuksesta huolimatta maakunnan energiariippuvuus fossiilisista polttoaineista sekä tuontisähköstä on merkittävä (kuva 2). Turve muodostaa merkittävimmän oman ener- 9
10 gialähteen. Uusiutuvan energian osuus jää ainoastaan noin kymmenykseen. Biomassoista saatavaa energiaa hyödynnetään vielä melko vähän samaten tuuli- ja aurinkoenergiaa 7. Sähköä Etelä-Pohjanmaalla kulutettiin vuonna 2010 yhteensä GWh, josta maakunnan oma sähköntuotanto kattoi 40 prosenttia. Alueellinen sähkö tuotetaan kahdessa sähkön ja lämmön yhteistuotantolaitoksessa, vesivoimalaitoksissa ja tuulivoimaloilla. Energiaomavaraisuuden näkökulmasta maakunnassa tulisikin panostaa erityisesti omavaraisen sähköntuotannon lisäämiseen. Kuva 2. Etelä-Pohjanmaan kulutusperusteiset primäärienergialähteet Tuoreen energia- ja ilmastostrategian mukaan maakunnan tavoitteet energiatuotannon osalta ovat monipuolinen uusiutuvan energian tuotannon kasvu, fossiilisen energian käytön vähentäminen sekä alueen energiaomavaraisuuden nosto lämpö- ja sähköenergian osalta. Strategian mukainen energiaomavaraisuuden kasvattaminen ja uusiutuvien energiamuotojen käytön lisääminen antaa mahdollisuuksia myös alan työpaikkakehityksen kasvuun. 7 Etelä-Pohjanmaan energia- ja ilmastostrategia , Etelä-Pohjanmaan liitto. 10
11 3. KAAVAN TAVOITTEET JA ESILLÄ OLLEET VAIHTOEHDOT 3.1. Tavoitteena tuulivoiman tuotannon mahdollistava maakuntakaava Tavoitteen muotoutumiseen ja täsmentymiseen ovat vaikuttaneet monet eri osatekijät. Tärkeimpinä voidaan mainita kansalliset energiapoliittiset linjaukset ja valtakunnalliset alueidenkäyttötavoitteet, maakunnalliset strategiat, kaavaprosessin alkuvaiheessa tehdyt perusselvitykset, meneillään olevat tuulivoimahankkeet ja niissä laaditut suunnitelmat ja arvioinnit sekä osallisten kanssa käyty vuorovaikutus. 8 Tavoitteena on osoittaa maakuntatasoinen ratkaisu alueelle parhaiten soveltuvista seudullisesti merkittävistä tuulivoiman tuotantoalueista. Maakuntakaavan tulee mahdollistaa riittävät rakentamismahdollisuudet tuulivoiman tuotannon kannalta teknis- taloudellisesti parhaille paikoille vaarantamatta luonnon- ja kulttuuriympäristön arvoja ja heikentämättä ihmisten asuin-, elinkeino- ja virkistysmahdollisuuksia. Maakuntakaavan tavoitteena tulee olla myös paikkojen laadullistaminen. Etenkin rakennettuihin ympäristöihin tai niiden tuntumaan sijoittuvat tuulipuistot luovat uuden ja voimakkaan maisemaelementin. Tuulipuistojen tulee sijoittua luontevasti osaksi asumisen ja erilaisten muiden tuotantomuotojen muovaamaa kulttuurimaisemaa. Luonnonympäristöissä laadullistaminen on vaikeampaa, koska tuulipuistot tuovat siihen vieraan teknisen elementin. Kaavan tavoitteena tulee kuitenkin olla myös luonnonympäristöjen laadun heikkenemisen rajoittaminen erityisesti erämaisten alueiden osalta Tarkastelun pohjaksi määriteltiin kolme vaihtoehtoa Tuulivoimarakentamisen ohjaamisen yksi keskeisiä kysymyksiä on tuulipuistojen koon määrittely. Käytännössä tämä tarkoittaa kaavalla ohjattavien puistojen vähimmäiskoon määrittämistä. Maakuntakaavassa esitettävien tuulivoima-alueiden vähimmäiskoko riippuu tuulivoimarakentamisen 8 Etelä-Pohjanmaan Maakuntakaava, vaihekaava I tuulivoima, työohjelma. 11
12 suunnitteluoppaan mukaan ennen muuta alueen ominaispiirteistä ja seudullisen ohjauksen tarpeesta. Oppaan mukaan tuulivoima-alueiden vähimmäiskoon tulisi olla pienempi sellaisilla alueilla, joille on odotettavissa merkittävää tuulivoimarakentamista ja joilla rakentamista joudutaan sovittamaan yhteen muun maankäytön kanssa. Alueilla, joilla ei ole merkittävää muuta maankäyttöä, tuulivoima-alueiden raja voi nousta suuremmaksi. Tällöin vastaavasti korostuu kuntakaavoituksen merkitys. Maakuntakaavassa esitettyjen puistojen vähimmäiskoko vaihtelee kuitenkin pääsääntöisesti 8 10 voimalaitosyksikön välillä 9. Kaavan valmisteluvaiheessa muodostettiin arvioinnin pohjaksi laajuudeltaan, vaikutuksiltaan ja ohjaavuudeltaan kolme erilaista vaihtoehtoa. Osallisten kanssa käyty vuorovaikutus vaihtoehtotarkastelun osalta on toteutettu maakuntakaavan ohjausryhmän kokouksessa Ohjausryhmän antaman palautteen perusteella maakuntakaavan valmistelua päätettiin jatkaa vaihtoehdon 1 pohjalta. Maakuntakaavan vaihtoehtoiset ratkaisut: VE 0 Maakuntakaavassa osoitetaan ne tiedossa olevat minimikooltaan noin 10 voimalaitosyksikön kokoiset ja sitä suuremmat tuulivoima-alueet, joista on olemassa hankekohtainen yleiskaavatasoinen suunnitelma ja/tai osallistumis- ja arviointiraportti. Lisäksi maakuntakaavassa annetaan koko kaava-aluetta koskeva tuulivoimarakentamista ohjaava yleinen suunnittelumääräys. Merkintä koskee arviolta noin 5-10 aluetta. Pienempien, alle 10 voimalaitosyksikköä käsittävien puistojen suunnittelu ja toteutetaan kuntakaavoituksella. Maakuntakaava rajaa uusien suurten tuulivoima-alueiden rakentumisen pääsääntöisesti nykyisin tiedossa oleviin hankkeisiin. Tuulivoimarakentamisen vaikutukset ihmisiin ja ympäristöön pysyvät vastaavasti mahdollisimman pieninä. Tuulivoiman tuotantokapasiteetti nousee merkittävästi, mutta sen kasvattaminen tulevaisuudessa vaikeutuu. VE 1 Maakuntakaavassa osoitetaan tehdyn selvityksen perusteella maakunnallisesti merkittävät vähintään 10 voimalaitosyksikön keskitettyyn rakentamiseen soveltuvat tuulivoima-alueet. Lisäksi osoitetaan ne tiedossa olevat vähintään 10 voimalaitosyksikön kokoiset tuulivoima-alueet, jotka sijoittuvat selvityksen alueiden ulkopuolelle ja joista on olemassa riittävän tarkat hankekohtaiset suunnitelmat. Merkintä koskee arviolta noin aluetta. Tätä pienempien alueiden suunnittelu toteutetaan kuntakohtaisella kaavoituksella. Maakuntakaava mahdollistaa vaihtoehtoisia sijainteja suurille tuulivoimapuistoille. Puistojen vaikutukset ulottuvat selvästi laajemmalle alueelle kuin nollavaihtoehdossa. Kaava ohjaa tuulivoimarakentamista edelleen suhteellisen isoihin ja harvoihin kohteisiin, jolloin kaavan vaikutukset ihmi- 9 Tuulivoimarakentamisen suunnittelu, Ympäristöhallinnon ohjeita 4/
13 siin ja ympäristöön ovat rajoittuneemmat kuin vaihtoehdossa 2. Vaihtoehto 1 mahdollistaa tuulivoiman tuotannon kasvattamisen pitkälle tulevaisuuteen. VE 2 Maakuntakaavassa osoitetaan kaikki seudullisesti ja maakunnallisesti merkittävät vähintään kolmen voimalaitosyksikön ja sitä suuremmat keskitettyyn rakentamiseen soveltuvat tuulivoimaalueet ja kohteet. Kaavaan tulisi vähintään 25 30, jopa 50 aluemerkintää. Ainoastaan 1 2 voimalaa käsittävien hankkeiden suunnittelu hoidetaan kuntakohtaisella kaavoituksella. Vaihtoehto 2 mahdollistaa lukuisten erikokoisten puistojen syntymisen laajasti eri puolille maakuntaa. Kaavan maisemalliset ja ympäristövaikutukset ovat suurimmat. Puistojen toteutuessa tuulivoimaloista tulee merkittävä osa eteläpohjalaista maisemaa. Puistoja sijoittuu runsaasti sekä luonnon- että kulttuurimaisemiin. Vaihtoehdossa 2 voidaan käytännössä ottaa tuotantoon kaikki nykytietämyksellä teknis-taloudellisesti hyödynnettävissä olevat tuulivoima-alueet. 4. MAAKUNTAKAAVA SUHTEUTUU MUU- HUN SUUNNITTELUUN 4.1. Maakunnallinen suunnittelu on luonteeltaan yhteen sovittavaa Etelä-Pohjanmaalla maakunnan suunnittelusta huolehtii ja vastaa Etelä-Pohjanmaan liitto. Liitto valmistelee, koordinoi ja organisoi suunnitteluprosesseja sekä selvittää suunnitteluteemojen tiedolliset perusteet ja muodostaa suunnitteluesitykset. Maakunnan suunnittelussa otetaan huomioon valtakunnalliset alueidenkäyttötavoitteet ja valtakunnalliset alueiden kehittämisen tavoitteet. Maakunnan suunnitteluun kuuluvat alueiden kehittämislain (6 ) ja maankäyttö- ja rakennuslain (25 ) mukaan maakuntasuunnitelma, maakuntakaava ja alueellinen kehittämisohjelma (maakuntaohjelma) (kuva 3). Suunnitelmat vaikuttavat toisiinsa. Maakuntasuunnitelmassa muodostetaan strategiset linjaukset ja tulevaisuuden näköalat, maakuntakaavassa muodostetaan maakuntasuunnitelman tavoitteiden mukaiset alueiden käytön linjaukset, ja maakuntaohjelma kokoaa maakuntasuunnitelman, maakuntakaavan ja maakunnan toimijoiden näkemykset lyhyen tähtäimen toimenpidesuunnitelmaksi. Maakuntasuunnitelma, maakuntakaava ja maakuntaohjelma hyödyntävät osittain samoja taustaaineistoja ja vuorovaikutusfoorumeita. Maakuntakaavalla on kuitenkin erilainen tehtävä, erilaiset oikeusvaikutukset, ja erilainen laadintasykli, mistä syystä suunnitteluprosessit ovat erillisiä. 13
14 Kuva 3. Maakunnan suunnittelujärjestelmä Maankäyttö- ja rakennuslaki sekä valtakunnalliset alueidenkäyttötavoitteet ohjaavat tuulivoiman tuotantoa Suomessa alueidenkäyttöä ohjataan kolmiportaisen järjestelmän avulla. Kansallisella tasolla ohjaus tapahtuu maankäyttö- ja rakennuslain sekä valtakunnallisten alueidenkäyttötavoitteiden (VAT) avulla. Maankäyttö- ja rakennuslaki antaa maakuntakaavalle sen yleiset puitteet. Lain 28 asettaa maakuntakaavalle sisältövaatimuksia, jotka on otettava huomioon riippumatta siitä, mitä aihepiiriä kaavan käsittelee. Sen mukaan kaavan laadinnassa on kiinnitettävä erityisesti huomiota: 1) maakunnan tarkoituksenmukaiseen alue- ja yhdyskuntarakenteeseen; 2) alueiden käytön ekologiseen kestävyyteen; 3) ympäristön ja talouden kannalta kestäviin liikenteen ja teknisen huollon järjestelyihin; 4) vesi- ja maa-ainesvarojen kestävään käyttöön; 5) maakunnan elinkeinoelämän toimintaedellytyksiin; 6) maiseman, luonnonarvojen ja kulttuuriperinnön vaalimiseen; sekä 7) virkistykseen soveltuvien alueiden riittävyyteen. 14
15 Valtakunnalliset alueidenkäyttötavoitteet koostuvat alueidenkäytön perusteeseistä, jotka tulee ottaa huomioon alueidenkäytön suunnittelussa ja valtion viranomaisten toiminnassa. Tavoitteet vahvistetaan valtioneuvoston päätöksellä. Maakuntakaava on keskeisin tavoitteita aluetasolla soveltava suunnitteluväline. VAT:it antavat tuulivoiman tuotantoalueiden suunnitteluun selkeät ohjeet: Alueidenkäytön suunnittelussa tulee turvata energiahuollon valtakunnalliset tarpeet ja edistää mahdollisuuksia hyödyntää uusiutuvia energialähteitä. Maakuntakaavoituksella osoitetaan tuulivoiman hyödyntämiseen parhaiten soveltuvat alueet. Tuulivoimalat tulee sijoittaa ensisijaisesti useamman voimalan keskitettyihin yksiköihin. Maakuntakaavaan tulee merkitä myös vähintään 110 kv suurjännitevoimajohdot. Tuulipuistojen liityntäjohdot voidaan merkitä kaavaan yhteystarpeena. Valtakunnallisissa alueidenkäyttötavoitteissa on myös monia muita tuulivoima-alueiden suunnitteluun vaikuttavia elementtejä: 1) maaseudun elinkeinotoiminnan ja muun toimintapohjan monipuolistaminen, 2) ihmisten terveydelle aiheutuvien haittojen ja riskien ennaltaehkäiseminen, 3) melusta, tärinästä ja ilman epäpuhtauksista aiheutuvien haittojen ehkäiseminen, 4) maanpuolustuksen ja rajavalvonnan tarpeiden huomioon ottaminen, 5) ihmisten terveydelle aiheutuvien haittojen ja riskien ennalta ehkäiseminen, 6) valtakunnallisesti merkittävien kulttuuriympäristöjen ja luonnonperinnön arvojen säilyttäminen ja valtakunnallisten inventointien ottaminen huomioon suunnittelun lähtökohtina Maakuntastrategia kannustaa energiatehokkuuteen ja uusiutuvan energian käyttöön Etelä-Pohjanmaan kehittämistyön pitkän aikavälin linjaukset esitetään maakuntastrategiassa. Etelä-Pohjanmaan tulevaisuuden eväät strategia tähtää hyvinvoivien ihmisten ja menestyvien yritysten uudistuvaksi ja yhteistyötä rakentavaksi kulttuurimaakunnaksi. Maakuntastrategian tehtävänä on muodostaa perusteltu ja toivottu tulevaisuudenkuva ja tahtotila sekä tavoitteet niihin pääsemiseksi. Strategian tavoitteet energian osalta on linjattu toimintalinjassa 4: Eheä aluerakenne ja ympäristö. Toimintalinjan yhtenä tavoitteena on energiaomavarainen ja uusiutuvia energialähteitä hyödyntävä maakunta. Pyrkimys päästöttömään energiantuotantoon ja vähähiilisen yhteiskunnan edistäminen on asetettu läpileikkaavaksi teemaksi. Strategian mukaan vuonna 2040 Etelä-Pohjanmaan 15
16 energiatuotannon tulee pohjautua vahvasti uusiutuviin lähteisiin, joiden varassa maakunta on kehittynyt lämmön ja sähkön suhteen omavaraiseksi. Valtakunnalliset ja maakunnalliset tuulivoiman tuotantoa koskevat tavoitteet ovat samansuuntaisia. Sähkön tuotannon omavaraisuusastetta voidaan jossakin määrin nostaa yhdistetyissä sähkönja lämmöntuotantolaitoksissa. Näissä voidaan hyödyntää biomassoja. Sähköomavaraisuus edellyttää kuitenkin myös pelkästään sähkön tuotantoon keskittyviä laitoksia. Tavoitteeseen voidaan käytännössä päästä ainoastaan tuulivoiman avulla, sillä se tarjoaa tarpeeksi suuren mittakaavan laitosratkaisuja. Aurinkoenergian osuus jäänee tällä strategiakaudella vielä marginaaliseksi. Tehtyjen selvitysten ja kansallisen tuuliatlaksen tietojen mukaan Etelä-Pohjanmaa on tuuliolosuhteiltaan suotuisaa aluetta. Etelä-Pohjanmaalta onkin löydettävissä useita kaikki kriteerit täyttäviä aluekokonaisuuksia, joilla on merkittävää tuulivoimapotentiaalia Etelä-Pohjanmaan kokonaismaakuntakaava 2005 ei ota kantaa tuulivoimaan Etelä-Pohjanmaan edellinen maakuntakaava on vahvistettu vuonna Kaava on luonteeltaan kokonaismaakuntakaava, joka kattaa laajasti eri maankäyttömuotoihin liittyviä teemoja. Tuulivoiman rakentamisen osalta nykyisen kaavan ohjausvaikutus koskee lähinnä luonnon- ja kulttuuriympäristöön, virkistykseen sekä liikenteeseen ja esimerkiksi puolustusvoimien alueisiin liittyviä rakentamista rajoittavia merkintöjä ja määräyksiä. Lisäksi kaava osoittaa sähkönsiirtoverkon suurjännitejohdot. Tuulivoiman tuotantoa ohjaavan I vaihemaakuntakaavan rinnalla valmistellaan myös kahta muuta vaihemaakuntakaavaa. II vaihemaakuntakaava käsittelee kauppaa, liikennettä ja kulttuurimaisemia kun III vaihemaakuntakaava käsittelee turvetuotantoa, suoluonnon suojelua ja bioenergialaitoksia ja energiapuun välivarastoja. Vaihemaakuntakaavojen II ja III laadinta on valmisteluvaiheessa, eivätkä ne aiheuta suoria vaikutuksia I vaihemaakuntakaavaan Tuulivoimayleiskaavojen ja maakuntakaavan vuorovaikutus Tuulivoimaloiden sijaintia ohjaavia yleiskaavoja on Etelä-Pohjanmaalla valmiina tai valmisteilla Alajärven, Ilmajoen, Isojoen, Karijoen, Kauhajoen, Kauhavan, Kurikan, Lapuan, Soinin ja Teuvan kunnissa. Erikokoisia kaavahankkeita on yhteensä 19 kappaletta. Hankkeista 15 valmistellaan maakuntakaavan mukaisilla alueilla. Maakuntakaavan ulkopuolella olevat kaavat käsittävät alle 10 voimalan kokoisia puistoja. Pisimmälle edennyt Ilmajoen Koskenkorvan osayleiskaava on hyväksytty kunnanvaltuustossa Kaavassa tuulivoimarakentamista on ohjattu Santavuoren alueelle Ilmajoen ja Kurikan rajalle. Yksikään maakunnan yleiskaavalla ohjatuista tuulivoimapuistoista ei vielä ole edennyt rakentamisvaiheeseen. 16
17 Yleiskaavat ovat edenneet rinnan maakuntakaavan valmistumisen kanssa. Joidenkin tuulivoimaalueiden osalta yleiskaavatyö on edennyt jo niin pitkälle, että maakuntakaavassa on ainoastaan jouduttu toteamaan niiden olemassaolo. Maakuntakaava-alueille sijoittuvien yleiskaavojen valmistelussa on tehty kuitenkin runsaasti yhteistyötä muun muassa yhteisten selvitysten muodossa. Selvitykset ovat tuottaneet runsaasti maakuntakaavan laadinnassa käyttökelpoista tietoa. Haittapuolena on tiedon sirpaloituminen useisiin eri raportteihin. Tätä on pyritty kompensoimaan muun muassa linnustovaikutusten osalta kokoamalla olemassa oleva tieto erilliseen yhteenvetoraporttiin. 5. KAAVAN PERUSTEENA OLEVAT SELVITYKSET 5.1. Maakunnallinen tuulivoimaselvitys muodostaa kaavan tärkeimmän lähtöaineiston Tuulivoimaselvityksen tehtävänä oli selvittää ja osoittaa Etelä-Pohjanmaan maakunnan alueella tuulivoimatuotantoon soveltuvat alueet. Tavoitteena oli tunnistaa parhaat tuulivoimatuotantoon soveltuvat alueet. Alueiden valintaan ja rajaukseen vaikuttivat myös erilaiset rajoittavat tekijät, kuten uhanalaiset kasvit ja eläimet, suojelualueet, pohjavesialueet, asutus ja muu ihmistoiminta. Alueiden määrittelyn lisäksi niistä tehtiin maakuntakaavatasoinen vaikutusten arviointi, joka piti sisällään sekä rakentamisen että käytön aikaisten vaikutusten arvioinnin. Selvityksen laati Finnish Consulting Group (FCG). Luonnosvaiheessa selvityksestä järjestettiin avoin esittelytilaisuus, jossa asukkaat saivat tietoa selvityksen sisällöstä ja saattoivat antaa siitä palautetta. Alueen kunnat saivat myös antaa selvityksestä lausuntonsa. Selvitys valmistui Selvityksessä rajattiin lopulta 27 erillistä tuulivoima-aluetta. Ne sijoittuvat pääosin Suupohjan alueelle Kauhajoelle, Kurikkaan ja Teuvalle sekä maakunnan itäosiin Alajärven, Soinin ja Ähtärin kuntiin. Näiden alueiden yhteenlaskettu pinta-ala on yli hehtaaria. Alueiden koko ja määrä sekä selvityksessä tehdyt laskelmat osoittivat, että suurten tuulipuistojen sijoittaminen Etelä- Pohjanmaalle on mahdollista ja kannattavaa. Tästä kertoo myös se, että maakunnassa on virinnyt useita tuulivoimahankkeita. Alueet tarjoavat myös vaihtoehtoisia sijaintipaikkoja, mikä lisää mahdollisuuksia muodostaa joustavasti erilaisia maankäyttöratkaisuja. Kaavan valmistelun edetessä selvitystä on jouduttu täydentämään kahdesti. Ensimmäisessä vaiheessa selvitettiin kaksi aluetta Kauhajoella ja Kurikassa esiin nousseiden muutostarpeiden vuoksi. 17
18 Lausuntovaiheessa saadun palautteen johdosta päätettiin selvittää vielä kaksi uutta aluetta Kauhavalla ja 10, 11 Jalasjärvellä. 5.2 Erillisselvitysten avulla lisätietoa kaavan vaikutuksista Vaihekaavan luonnoksen oltua nähtävillä tunnistettiin tarve parantaa kaavan osoittamien tuulivoima-alueiden linnustoon kohdistuvia kokonaisvaikutuksia. Linnustovaikutusten arviointi oli osin puutteellista ja se oli jakautunut useisiin erillisiin selvityksiin. Uutta informaatiota saatiin tilaamalla Suupohjan Lintutieteelliseltä Yhdistykseltä raportti lintujen tärkeimmistä levähdysalueista ja muuton päälinjoista 12. Suomenselän Lintutieteellinen Yhdistys toimitti maakunnan liitolle MAALIhankkeessa tunnistetut lintujen maakunnallisesti arvokkaat pesimä- ja levähdysalueet sekä lintujen muuton kannalta merkittävät alueet. Lisäksi koottiin tieto kaikista olemassa olevista hankekohtaisista ja tuulivoimayleiskaavoja varten laadituista linnustoselvityksistä. Aineistoa kertyi poikkeuksellisen runsaasti. Kokonaiskuvan saamiseksi Etelä-Pohjanmaan liitto laati yhteenvetoraportin, jossa pyritään arvioimaan maakuntakaavan linnustovaikutukset yhteismitallisesti ja kokonaisvaltaisesti 13. Maakuntakaavan maisemallisten vaikutusten analysointia varten laadittiin kolme erillistä selvitystä. Ensimmäisenä toteutettiin maakuntakaavan näkymäanalyysi. Analyysin tuloksena voitiin tunnistaa ne alueet, joissa tuulivoimaloiden näkyvyys on suurinta. Analyysiä täydennettiin 3D - mallinnuksella. Mallinnus visualisoi teoreettisesti maakunnan keskeisten tuulivoima-alueiden näkymävaikutuksia maastossa. Mallinnusten tulosten perusteella saatiin selville tuulivoimapuistojen näkymävaikutukset. 14 Näiden lisäksi tilattiin vielä Etelä-Pohjanmaan Pro Agrialta erityinen maisemavaikutusten arvio. Siinä keskityttiin valtakunnallisten alueidenkäyttötavoitteiden mukaisesti arvioimaan tuulivoimapuistojen vaikutuksia suhteessa arvokkaisiin kulttuurimaisemiin ja kulttuuriympäristöihin. Arvioinnin tulokset on raportoitu erillisessä selvityksessä Etelä-Pohjanmaan tuulivoimaselvityksen täydennys Kauhajoen Säärenkankaan-Eteläkankaan ja Kurikan Kukkookallion-Möhkäleenmaan alueet, Etelä-Pohjanmaan liitto Etelä-pohjanmaan tuulivoimaselvityksen täydennys Jalasjärven Ilvesnevan ja Kauhavan Voltti- Kakkurin alueet. Etelä-Pohjanmaan liitto Lintujen muutto ja muuton valtaväylät Suupohjassa. Suupohjan Lintutieteellinen Yhdistys ry Etelä-pohjanmaan maakuntakaava, vaihekaava I - Linnustovaikutukset. Etelä-Pohjanmaan liitto Tuulivoimapuistojen näkymävaikutukset Etelä-Pohjanmaalla. Etelä-Pohjanmaan liitto Tuulivoima-alueiden maisemavaikutukset Etelä-Pohjanmaan arvokkaille maisema-alueille, ProAgria Etelä- Pohjanmaa,
19 5.3. Hankekohtaiset selvitykset täydentävät maakuntakaavaa Etelä-Pohjanmaalla on maakuntakaavan laadinnan aikana ollut käynnissä ja käynnistynyt useiden eri yritysten tuulipuistohankkeita. Osa hankkeista on suunnitteluasteella ja osa on edennyt jo yleiskaavatasolle. Näiden hankkeiden puitteissa tehtyjä selvityksiä on hyödynnetty kaavatyössä niiltä osin, kun ne täydentävät maakuntakaavan muuta selvitystyötä. Osa yksittäisistä hankkeista sijoittuu selvityksessä tarkasteltujen alueiden ulkopuolelle. Niiden pääsy maakuntakaavaan on edellyttänyt olemassa olevaa hankekohtaista ympäristövaikutusten arviointi-tasoista selvitystä. Hankekohtaisia vaikutusten arviointiselostuksia on hyödynnetty kaavan vaikutusten arvioinnissa ottamalla hankekohtaiset tiedot mukaan maakunnan laajuiseen tarkasteluun. Hankekohtaisia selvityksiä on hyödynnetty kahdeksan eri alueen osalta: Lakiakangas - Lappfjärd (Karijoki, Kristiinankaupunki), Paskoonharju (Teuva), Santavuori (Ilmajoki, Kurikka), Oksivuori (Ilmajoki), Louhunkangas (Alajärvi), Rajamäenkylä (Isojoki/Karijoki), Mustaisneva (Kauhajoki), ja Jouttikallio (Lapua). Yksittäisten tuulivoimahankkeiden ympäristövaikutusten arviointi on tehty YVAlain (468/1994) mukaisesti. Mustaisnevan tuulivoimapuiston alueelle on tehty luontoarvojen perusselvitys sekä arkeologinen ja kuljetusselvitys. Hankkeiden vaikutusten arvioinnissa on verrattu tuulivoimapuiston rakentamisen vaikutuksia nykyisen maankäytön mukaisiin vaikutuksiin. Arvioinnissa on hyödynnetty olemassa olevaa tietoa alueen luontoarvoista, kulttuurihistoriallisista arvoista, kaavoitustilanteesta, asutuksesta ja maankäytöstä. Tietoa alueen luontoarvoista on täydennetty selvittämällä alueella esiintyvät arvokkaat luontotyypit sekä uhanalaiset lajit ja luonto- ja lintudirektiivin lajit. Alueille on tehty lisäksi lintujen muuton tarkkailu. Maisemallisten vaikutusten arviointia varten on laadittu maisema- ja kulttuuriympäristöanalyysit sekä kuvasovitteet, joiden avulla on selvitetty hankkeen vaikutusalueelta maisema- ja taajamakuvan kannalta merkittävimmät näkymät, miljöökokonaisuudet sekä maisemakuvaltaan herkimmät alueet Tuulivoimalat voivat heikentää läheisten Natura -alueiden luontoarvoja Natura verkoston avulla suojellaan EU:n luontodirektiivin (892/43/ETY) ja lintudirektiivin (79/409/ETY) tarkoittamia luontotyyppejä, lajeja ja niiden elinympäristöjä, jotka esiintyvät jäsenvaltioiden Natura verkostoon ilmoittamilla tai ehdottamilla alueilla. Jäsenvaltioiden tehtävänä on huolehtia, että ns. Natura-arviointi toteutetaan hankkeiden ja suunnitelmien valmistelussa ja päätöksenteossa sen varmistamiseksi, että niitä luontoarvoja, joiden vuoksi alue on sisällytetty tai ehdotettu sisällytettäväksi Natura 2000-verkostoon, ei merkittävästi heikennetä. Suojeluarvoja heikentävä toiminta on kiellettävä sekä alueella että sen rajojen ulkopuolella. Luonnonsuojelulain 66 mukaan viranomainen ei saa myöntää lupaa hankkeen toteuttamiseen taikka hyväksyä tai vahvistaa suunnitelmaa, jos 65 :n 1 ja 2 momentissa tarkoitettu arviointi- ja 19
20 lausuntomenettely osoittaa hankkeen tai suunnitelman merkittävästi heikentävän niitä luonnonarvoja, joiden suojelemiseksi alue on sisällytetty tai on tarkoitus sisällyttää Natura verkostoon. Etelä-Pohjanmaan liitto laati kaavan tuulivoima-alueille Natura-alueisiin kohdistuvien vaikutusten arvioinnin tarveharkinnan 16. Natura-arvioinnin tarveharkinta laadittiin korkeintaan yhden kilometrin päässä Natura alueverkostoon kuuluvista alueista sijaitsevista tuulivoimapuistojen alueista. Lintudirektiivin perusteella Natura-alueverkostoon lisätyt alueet huomioitiin tarveharkinnassa myös pidemmältä etäisyydeltä. Tarveharkinnan mukaan maakuntakaavan tuulivoima-alueille 2, 4, 9 ja 11 tulee tehdä luonnonsuojelulain mukainen Natura-arviointi. Harkintaratkaisun perusteena oli se, että kyseisten tuulivoima-alueiden toteutuminen todennäköisesti merkittävästi heikentää niiden lähellä sijaitsevien Natura-alueiden luontoarvoja. Alueet on sisällytetty Natura verkostoon lintudirektiivin perusteella. Kaavaluonnoksessa esitetyn Kurikan Saunanevan tuulivoima-alueen arvioitiin kaavan luonnosvaiheessa aiheuttavan niin merkittävän riskin Levanevan Natura-alueen linnustoarvoille, että alue poistettiin kaavaehdotuksesta. Alueille 2 (Vöyrinkangas), 9 (Korkeamaa) ja 11 (Savonneva) tehtiin läheisten Natura-alueiden linnustoselvitykset, joissa alueiden läheisillä Natura-alueilla selvitettiin tuulivoimalle herkkien lintudirektiivin lajien esiintymistä ja pesintää. Tuulivoima-alueelta 2 tehtiin myös uhanalaisen linnun reviirilentohavaintoja lintujen kevätmuuton seurannan yhteydessä. Alueen 2 linnustoselvityksestä ja tulosten raportoinnista vastasi Suupohjan lintutieteellinen yhdistys, alueiden 9 ja 11 selvitystyöstä Suomenselän lintutieteellinen yhdistys. FCG Oy teki tuulivoima-alueelle 18 (Lakiakangas) Natura-arvioinnin tarveharkinnan tuulivoimapuistohankkeen YVA-prosessin yhteydessä. Hankkeen yhteydessä tehtiin Natura-arvioinnin tarveharkinta yhteensä seitsemälle hankealueesta alle 10 kilometrin etäisyydellä sijaitsevalle Naturaalueelle, joista lähimpinä hankealueita ovat Lapväärtinjokilaakson, Lapväärtinkosteikkojen, Lålbyn peltoaukean, Hanhikeitaan ja Kristiinankaupungin saariston Natura-alueet. Tuulivoima-alueen 4 (Kröninkangas) osalta tehtiin Natura-arviointi osana Pohjanmaan liiton teettämää tuulivoimaalueiden Natura-arviointia Peltonen, K. Etelä-Pohjanmaan 1. vaihemaakuntakaavan Natura-arvioinnin tarveharkinta. Etelä-Pohjanmaan liitto Tikkanen ym Pohjanmaan uusiutuvat energiavarat - 2.vaihemaakuntakaavan tuulivoima-alueiden vaikutukset Natura alueisiin. Ramboll Finland Oy
21 6. KAAVAPROSESSIN KULKU 6.1. Kaavaprosessin vaiheet ja aikataulu Aloitus- ja tavoitevaihe Vaihemaakuntakaavan valmistelu käynnistyi virallisesti , jolloin maakuntahallitus päätti maakuntakaavan uudistamisen vireille tulosta. Kaavaprosessin vireille tulosta tiedotettiin ja osallistumis- ja arviointisuunnitelma asetettiin nähtäville touko-kesäkuussa Maakuntakaavan valmistelua tukemaan laadittiin myös työohjelma, jota maakuntahallitus käsitteli kokouksessaan Ensimmäinen viranomaisneuvottelu käytiin Sen pohjalta uudistettiin osallistumis- ja arviointisuunnitelmaa, sekä täsmennettiin kaavan tavoitteita. Maakuntakaavan ohjausryhmä piti ensimmäisen kokouksensa Valmisteluvaihe Valmisteluvaiheessa käytiin erillisiä neuvotteluja muun muassa tuulivoimayhtiöiden, kuntien, metsänomistajien liiton sekä lintutieteellisten yhdistysten kanssa. Yhdistyksiltä tilattiin myös erilliset asiantuntijalausunnot koskien kaavaluonnoksen linnustovaikutuksia. Kaavaluonnoksen käsittely käynnistyi ohjausryhmän kokouksella (kuva 4). Maakuntahallituksessa luonnos oli käsittelyssä ensimmäisen kerran sekä toisen kerran 28.5., jolloin maakuntahallitus päätti asettaa valmisteluaineiston nähtäville. Valmisteluaineiston pohjalta käytiin neuvottelu ympäristöministeriössä
22 Kuva 4. Luonnosvaiheen kartta Etelä-Pohjanmaan tuulivoima-alueista. Kaavaluonnos oli nähtävillä välisenä aikana. Nähtävilläoloaikana järjestettiin yhteensä kolme kuulemistilaisuutta: Kauhajoella, Soinissa ja Seinäjoella. Tilaisuuksiin liittyi myös kuntien viranomaisten kanssa käydyt neuvottelut. Yleisötilaisuuksiin osallistui yhteensä noin 30 tuulivoimasta kiinnostunutta asukasta. Maakuntahallitus käsitteli kaavaluonnoksesta saadun palautteen ja niihin laaditut vastineet Luonnoksen nähtävillä olon jälkeen Etelä-Pohjanmaan liitto sai kaksi aloitetta uusiksi tuulivoima-alueiksi koskien Mikonkeitaan ja Virsunnevan alueita Isojoen kunnassa. Aloitteet käsiteltiin maakuntahallituksessa Muiden aloitteiden osalta maakuntahallitus päätti asettaa riittävien selvitysten toimittamisen määräajaksi Määräaikaan mennessä liittoon toimitettiin aineistoa yhteensä kahdeksan uuden tuulivoimapuiston alueesta. Ehdotukset on käsitelty maakuntahallituksessa
23 Ehdotusvaihe Ehdotusvaiheessa maakuntakaavaa täydennettiin kaavan maisema- ja ympäristövaikutuksia täydentävillä selvityksillä. Lisäksi käytiin useita neuvotteluja kuntien ja tuulivoimayhtiöiden kesken koskien uusien tuulipuistojen lisäämistä kaavaehdotukseen. Maakuntakaavaa esiteltiin myös useissa tilaisuuksissa muun muassa kuntien uusille luottamushenkilöille. Ehdotusvaiheessa tehdyt muutokset aluerajauksiin perusteluineen on havainnollistettu alla (Taulukko 3). Taulukko 3. Tuulivoima-alueiden rajauksiin ehdotusvaiheessa tehdyt muutokset. Isojoki/Karijoki Kaavaluonnos Kaavaehdotus Luonnoksessa ollutta Lakiakankaan aluerajausta on muutettu (sininen rengas), ja kokonaan uutena tuulivoima-alueena Karijoen ja Isojoen rajaalueelle on kaavoitettu Rajamäenkylän tuulivoima-alue (keltainen rengas). Alueen keskeltä on rajattu tuulivoimarakentamisen ulkopuolelle luonnon monimuotoisuuden kannalta erityisen tärkeä alue (luo). Kauhajoki 23
24 Kaavaluonnos Vihreällä rasterilla on merkitty luonnosvaiheessa mukana ollut selvitysalue. Kaavaehdotus Ehdotusvaiheessa selvitysalue on poistettu (punainen rengas), ja Vöyrinkankaan tuulivoimaalueen aluevarausta on supistettu merkittävästi linnustoon kohdistuvien vaikutusten vuoksi. Myös Mustaisnevan aluerajausta on hieman muutettu samasta syystä (siniset renkaat). Kurikka/Teuva Kaavaluonnos Kaavaehdotus Luonnokseen verrattuna Rourunkankaan tuulivoima-alueen aluerajausta on muutettu (sininen rengas) ja Saunanevan alue on poistettu ehdotusvaiheesta ympäristövaikutusten vuoksi (punainen rengas). 24
25 Ilmajoki/Kurikka Kaavaluonnos Kaavaehdotus Ehdotusvaiheessa Ilmajoen ja Kurikan rajalla sijaitsevaa Santavuoren tuulivoima-aluetta on laajennettu (sininen rengas) ja uusina alueina on kunnan oman selvityksen perusteella lisätty Ilmajoen Pohjoisosaan Oksivuoren ja Kuulanevan tuulivoima-alueet (keltaiset renkaat). Kurikka/Kauhajoki 25
26 Kaavaluonnos Luonnosvaiheessa alueelle ei ollut kaavoitettu tuulivoima-alueita. Kaavaehdotus Ehdotusvaiheessa alueelle kaavoitettiin laaditun lisäselvityksen perusteella Kukkookallion tuulivoima-alue (keltainen rengas). Jalasjärvi Kaavaluonnos Luonnosvaiheessa Jalasjärven alueelle ei kaavoitettu tuulivoima-alueita. Kaavaehdotus Ehdotusvaiheessa alueelle kaavoitettiin Ilvesnevan tuulivoima-alue olemassa olevan hankesuunnitelman pohjalta (keltainen rengas). Kauhava Kaavaluonnos Luonnosvaiheessa Kauhavan alueelle ei ollut kaavoitettu tuulivoima-alueita. Kaavaehdotus Ehdotusvaiheessa Kauhavan alueelle kaavoitettiin laaditun lisäselvityksen pohjalta Voltin tuulivoima-alue (keltainen rengas). Alajärvi/Soini 26
27 Kaavaluonnos Kaavaehdotus Ehdotusvaiheessa Alajärven ja Soinin rajalla sijaitsevaa Savonnevan sekä Soinin puolella sijaitsevan Korkeamaan tuulivoima-alueen rajauksia on tarkistettu (siniset renkaat), ja Alajärven puolelle on valmisteilla olevan yleiskaavan pohjalta kaavoitettu uutena alueena Louhunkangas (keltainen rengas). Soini/Ähtäri 27
28 Kaavaluonnos Kaavaehdotus Ehdotusvaiheessa Konttisuon aluerajausta on hieman muutettu (sininen rengas), ja luonnosvaiheen Rengaskankaan alue on poistettu (punainen rengas). Ähtäri Kaavaluonnos Kaavaehdotus Ehdotusvaiheessa Rasinkankaan tuulivoima-alue on poistettu kaavasta (punainen rengas). Etelä-Pohjanmaan liiton maakuntahallitus päätti asettaa kaavaehdotuksen nähtäville kokouksessaan Kaavaehdotus oli nähtävillä välisenä aikana. täydentyy myöhemmin Hyväksymis- ja vahvistusvaihe Etelä-Pohjanmaan liiton valtuusto päätti hyväksyä kaavaehdotuksen lähetettäväksi ympäristöministeriöön vahvistettavaksi xx.xx.xxxx.. Ympäristöministeriö vahvisti kaavan xx.xx.xxxx. täydentyy myöhemmin 6.2. Osallistumista ja vuorovaikutusta monella eri tasolla Maakuntakaavan laadintaprosessin aikana on ollut yhteensä kolme laajempaa vuorovaikutustilaisuutta pohjautuen maankäyttö- ja rakennuslain mukaisiin menettelyihin. Ensimmäisessä vaiheessa 28
Etelä Pohjanmaan maakuntakaava:
Etelä Pohjanmaan maakuntakaava: 11.5.2015 1 Etelä Pohjanmaan maakuntakaava: Vaihekaava I Tuulivoima, kaavaselostus Sarja A:37 ISBN 978 951 766 173 7 (nide) ISBN 978 951 766 174 4 (verkkojulkaisu) ISSN
Etelä-Pohjanmaan maakuntakaava Vaihekaava I - Tuulivoima. Osallistumis- ja arviointisuunnitelma. Päivitys: 5.11.2014
Etelä-Pohjanmaan maakuntakaava Vaihekaava I - Tuulivoima Osallistumis- ja arviointisuunnitelma Päivitys: 5.11.2014 Etelä-Pohjanmaan maakuntakaava Vaihekaava I - Tuulivoima, osallistumis- ja arviointisuunnitelma
Etelä-Pohjanmaan I vaihemaakuntakaavan ehdotusvaiheen lausunnot ja muistutukset sekä niihin laaditut vastineet
Etelä-Pohjanmaan I vaihemaakuntakaavan ehdotusvaiheen lausunnot ja muistutukset sekä niihin laaditut vastineet Etelä-Pohjanmaan liitto 2015 Etelä Pohjanmaan I vaihemaakuntakaavan ehdotusvaiheen lausunnot